Takdir Cinta Dhia

Takdir Cinta Dhia adalah sebuah siri drama televisyen Malaysia 2022 arahan Idora Abdul Rahman, dibintangi oleh Dato Aaron Aziz, Datin Elvina Mohamad dan  Shah Jaszle. Siri ini memulakan tayangan perdana di Slot Tiara, Astro Prima bermula 12 September 2022 menggantikan Cinta Hilang Kata.

Sinopsis
Mengisahkan tentang Dhia yang ditunangkan dengan anak Encik Amran, Huzair yang tidak sabar untuk berjumpa buat pertama kali. Namun dalam perjalanan untuk bertemunya, mereka ditimpa kemalangan yang mengakibatkan kematian bapanya dan Encik Amran.  Dhia tidak sempat untuk berjumpa dengan Huzair dan dibawa pulang ke rumah abang iparnya, Fayyad yang ingin mengambil hak penjagaan Dhia. 

Tanpa pengetahuan sesiapa pun, Fayyad merupakan seorang ketua kumpulan samseng yang sudah lama membenci keluarga Dhia walaupun adiknya sendiri, Tasha telah berkahwin dengan Fikri, abang sulung kepada Dhia. Tasha juga mempunyai perasaan dengki terhadap Dhia dan sering membuat kehidupannya yang kini sudah menjadi sebatang kara lebih sukar. 

Huzair pula pulang dari Eropah hanya untuk berdepan dengan berita tragik tentang bapanya. Dia mengambil keputusan untuk terus menetap di Malaysia dan mencari gadis yang ditunangkan dengannya. Pencariannya dikesan oleh Tasha yang terus berkomplot untuk mengahwinkan adiknya, Nadia kepada Huzair. Keadaan bertambah rumit apabila Fayyad sendiri telah jatuh cinta pada Dhia. 

Takdir menemukan Dhia, Fayyad dan Huzair namun hanya dua antara mereka yang bakal bahagia dan layak menemukan cinta.

Pelakon

Pelakon Utama
 Dato Aaron Aziz sebagai Fayyad
 Datin Elvina Mohamad Sebagai Dhia Zahra
 Shah Jaszle sebagai Huzair

Pelakon Pembantu
 Nada Syuhada sebagai Natasha
 Nazrief Nazri sebagai Fikri
 Khalida Balqis sebagai Nadia
 Faez Nick sebagai Nick
 Hanis Husna sebagai Dr. Intan
 Daniel Dashuki sebagai Darwin
 Eddy Effrimz sebagai Zack
 Azri Iskandar sebagai Ammar
 Azhar Amir sebagai Ruzman
 Anuar Hamid sebagai Imran
 Azlina Ismail sebagai Mak Ara
 Nia Miera sebagai Doktor

Muzik dan Runut Bunyi
OST untuk drama Takdir Cinta Dhia ialah Cinta Pasti Bersatu nyanyian Margosa dan Aepul Roza. Terdapat juga lagu sisipan yang dimuatkan dalam drama ini:

 "Angkara" - Siti Nordiana
 "Bagaimana" - Muna Shahirah & Zack Zakwan
 "Cinta Tak Bertepi" - Sufian Suhaimi
 "Cinta Khayalan" - Wany Hasrita
 "Sepi" - Aina Abdul
 "Nadi" - Rahmat Damansari
 "Nafas Cinta" - Khai Bahar & Aina Abdul
 "Perit" - Aliff Iskandar
 "Sekali Lagi" - Siti Nordiana & Nubhan